สวัสดีค่ะ ดิฉันอยากจะถามคุณค่ะ พอดีประจำเดือนดิฉันมาน้อยมากขอโทษนะค่ะมาแค่ติดกางเกงในค่ะและเป็นสีน้ำตาลคล้ำ เป็นมา 1 เดือนแล้ว เดือนนี้อีกเดือนค่ะ จะเป็นไรป่าวค่ะ
สวัสดีค่ะ โดยปกติ ระยะเวลาของการมีประจำเดือนคือ 3-7 วัน ปริมาณประจำเดือนที่ออกในแต่ละรอบมีปริมาณ 20-80 มิลลิลิตร หากมีประจำเดือนมาน้อยกว่า 3 วัน หรือมีปริมาณเลือดที่ออกมาน้อยกว่าปกติ (hypomenorrhea) หรือระยะห่างของรอบประจำเดือนมากกว่า 35 วัน (oligomenorrhea)อาจเกิดจาก1. มีภาวะเครียด ทำงานหนัก อกกำลังกายมากไป พักผ่อนน้อย2. น้ำหนักตัวน้อย หรือน้ำหนักตัวลดลงรวดเร็ว3. การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน4. มีการอักเสบของมดลูก โพรงมดลูกมีพังผืดเกิดขึ้น5. มีภาวะถุงน้ำจำนวนมากในรังไข่ (polycystic ovarian syndrome)6. มีภาวะโลหิตจาง7. มีภาวะไทรอยด์เป็นพิษมักทำให้ประจำเดือนมาน้อย หรือมาห่าง หรือขาดหายไปได้ สำหรับภาวะไทรอยด์ฮอร์โมนต่ำ มักทำให้ประจำเดือนมามากหรือมานานกว่าปกติ แต่ก็อาจทำให้ประจำเดือนมาน้อยได้เช่นกัน8. ใกล้วัยหมดประจำเดือนหากไม่ได้มีอาการผิดปกติของระบบสืบพันธ์ เช่น ปวดท้องน้อย มีตกขาวมาก มีเลือดออกกะปริดกะปรอย รวมถึงอาการอื่นๆ เช่น มีน้ำหนักลดผิดปกติ ก็ไม่จำเป็นต้องทำอะไร แต่หากมีอาการเหล่านี้ ควรไปพบแพทย์เพื่อหาสาเหตุค่ะ